title: Απόφαση 2007/665/ΚΕΠΠΑ του Συμβουλίου, της 28ης Σεπτεμβρίου 2007 , για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας της Κροατίας σχετικά με τη συμμετοχή της Δημοκρατίας της Κροατίας στην Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGANISTAN)

text:
               13.10.2007

               EL

               Επίσημη Εφημερίδα της Ευρωπαϊκής Ένωσης

               L 270/27

         ΑΠΌΦΑΣΗ 2007/665/ΚΕΠΠΑ του Συμβουλίου
   της 28ης Σεπτεμβρίου 2007
   για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας της Κροατίας σχετικά με τη συμμετοχή της Δημοκρατίας της Κροατίας στην Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGANISTAN)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της Προεδρίας,
   Εκτιμώντας τα ακόλουθα:

               (1)

               Στις 30 Μαΐου 2007, το Συμβούλιο υιοθέτησε την κοινή δράση 2007/369/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) (1).

               (2)

               Το άρθρο 12 παράγραφος 5 της κοινής δράσης 2007/369/ΚΕΠΠΑ προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνίας, σύμφωνα με το άρθρο 24 της συνθήκης.

               (3)

               Στις 13 Σεπτεμβρίου 2004, το Συμβούλιο εξουσιοδότησε την Προεδρία, επικουρούμενη, αν χρειάζεται, από τον Γενικό Γραμματέα/Ύπατο Εκπρόσωπο, σε περίπτωση μελλοντικών ενωσιακών επιχειρήσεων μη στρατιωτικής διαχείρισης κρίσεων, να αρχίζει διαπραγματεύσεις με τρίτα κράτη με σκοπό τη σύναψη συμφωνίας βάσει του υποδείγματος συμφωνίας μεταξύ της Ευρωπαϊκής Ένωσης και τρίτου κράτους για τη συμμετοχή τρίτου κράτους σε ενωσιακή επιχείρηση μη στρατιωτικής διαχείρισης κρίσεων. Στη βάση αυτή, η Προεδρία διαπραγματεύθηκε συμφωνία με τη Δημοκρατία της Κροατίας σχετικά με τη συμμετοχή της Δημοκρατίας της Κροατίας στην Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN).

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Κροατίας σχετικά με τη συμμετοχή της Δημοκρατίας της Κροατίας στην Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN), εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Σεπτεμβρίου 2007.

            Για το Συμβούλιο

            Ο Πρόεδρος

         M. PINHO

      (1)  ΕΕ L 139 της 31.5.2007, σ. 33.
    ---documentbreak---

               13.10.2007

               EL

               Επίσημη Εφημερίδα της Ευρωπαϊκής Ένωσης

               L 270/28

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Δημοκρατίας της Κροατίας σχετικά με τη συμμετοχή της Δημοκρατίας της Κροατίας στην Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN)
   Η ΕΥΡΩΠΑΪΚΗ ΕΝΩΣΗ (ΕΕ),
   αφενός, και
   Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,
   αφετέρου,
   καλούμενα εφεξής τα «μέρη»,
   ΛΑΜΒΑΝΟΝΤΑΣ ΥΠΟΨΗ:

               —

               την έκδοση από το Συμβούλιο της Ευρωπαϊκής Ένωσης, στις 30 Μαΐου 2007, της κοινής δράσης 2007/369/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) (1),

               —

               την πρόσκληση προς την Δημοκρατία της Κροατίας να συμμετάσχει στην EUPOL AFGHANISTAN,

               —

               την απόφαση της Δημοκρατίας της Κροατίας να συμμετάσχει στην EUPOL AFGHANISTAN,

               —

               την απόφαση της Επιτροπής Πολιτικής και Ασφάλειας να γίνει δεκτή η συνεισφορά της Δημοκρατίας της Κροατίας στην EUPOL AFGHANISTAN,

         ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Συμμετοχή στην επιχείρηση
   1.   Η Δημοκρατία της Κροατίας συμμετέχει στην κοινή δράση 2007/369/ΚΕΠΠΑ καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της EUPOL AFGHANISTAN, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συνεισφορά της Δημοκρατίας της Κροατίας στην EUPOL AFGHANISTAN δεν θίγει την αυτονομία λήψης αποφάσεων της Ευρωπαϊκής Ένωσης.
   3.   Η Δημοκρατία της Κροατίας εξασφαλίζει ότι το προσωπικό της που συμμετέχει στην EUPOL AFGHANISTAN εκτελεί την αποστολή του σύμφωνα με:

               —

               την κοινή δράση 2007/369/ΚΕΠΠΑ και πιθανές μεταγενέστερες τροποποιήσεις της,

               —

               το σχέδιο επιχειρήσεων,

               —

               τα μέτρα εφαρμογής.

         4.   Το προσωπικό που αποσπάται από τη Δημοκρατία της Κροατίας στην EUPOL AFGHANISTAN εκτελεί τα καθήκοντά του και συμπεριφέρεται με αποκλειστικό γνώμονα το συμφέρον της EUPOL AFGHANISTAN.
   5.   Η Δημοκρατία της Κροατίας ενημερώνει, σε εύλογο διάστημα, τον αρχηγό αποστολής της EUPOL AFGHANISTAN και τη Γενική Γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συνεισφορά της στην EUPOL AFGHANISTAN.
   6.   Το αποσπασμένο προσωπικό στην EUPOL AFGHANISTAN υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή της Δημοκρατίας της Κροατίας. Το αποσπασμένο προσωπικό στην EUPOL AFGHANISTAN προσκομίζει αντίγραφο της βεβαίωσης αυτής.
   Άρθρο 2
   Καθεστώς του προσωπικού
   1.   Το καθεστώς του προσωπικού το οποίο αποσπάται από τη Δημοκρατία της Κροατίας στην EUPOL AFGHANISTAN διέπεται από τη συμφωνία για το καθεστώς της αποστολής, η οποία συνήφθη μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν.
   2.   Με την επιφύλαξη της συμφωνίας που αναφέρεται στην παράγραφο 1, η Δημοκρατία της Κροατίας ασκεί τη δικαιοδοσία της επί του προσωπικού της που συμμετέχει στην EUPOL AFGHANISTAN.
   3.   Η Δημοκρατία της Κροατίας ευθύνεται να αντικρούει τυχόν αξιώσεις που συνδέονται με τη συμμετοχή στην EUPOL AFGHANISTAN, και οι οποίες εγείρονται από το προσωπικό της ή το αφορούν. Η Δημοκρατία της Κροατίας ευθύνεται να κινεί οιαδήποτε διαδικασία, ιδίως νομική ή πειθαρχική δίωξη, κατά μέλους του προσωπικού της, σύμφωνα με τις νομοθετικές και κανονιστικές διατάξεις της.
   4.   Η Δημοκρατία της Κροατίας αναλαμβάνει να υποβάλλει δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει στην EUPOL AFGHANISTAN, και προβαίνει στην ενέργεια αυτή κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   5.   Η Ευρωπαϊκή Ένωση εξασφαλίζει ότι τα κράτη μέλη της υποβάλλουν δήλωση όσον αφορά την παραίτηση από αξιώσεις για τη συμμετοχή της Δημοκρατίας της Κροατίας στην EUPOL AFGHANISTAN, και προβαίνουν στην ενέργεια αυτή, κατά την υπογραφή της παρούσας συμφωνίας.
   Άρθρο 3
   Διαβαθμισμένες πληροφορίες
   1.   Η Δημοκρατία της Κροατίας λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου (2) και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνεται ο αρχηγός αποστολής της EUPOL AFGHANISTAN.
   2.   Οι διατάξεις της συμφωνίας μεταξύ της Ευρωπαϊκής Ένωσης και της Δημοκρατίας της Κροατίας σχετικά με διαδικασίες ασφαλείας για την ανταλλαγή διαβαθμισμένων πληροφοριών της ΕΕ (3), με ημερομηνία 10 Απριλίου 2006, εφαρμόζονται στο πλαίσιο της EUPOL AFGHANISTAN.
   Άρθρο 4
   Δομή διοίκησης
   1.   Το σύνολο του προσωπικού που συμμετέχει στην EUPOL AFGHANISTAN τελεί πλήρως υπό τη διοίκηση των εθνικών του αρχών.
   2.   Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της EUPOL AFGHANISTAN, ο οποίος ασκεί τη διοίκηση μέσω ιεραρχικής δομής διοίκησης και ελέγχου.
   3.   Ο αρχηγός αποστολής ηγείται της EUPOL AFGHANISTAN και ασκεί την καθημερινή της διαχείριση.
   4.   Η Δημοκρατία της Κροατίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της EUPOL AFGHANISTAN, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 1 παράγραφος 1 της παρούσας συμφωνίας.
   5.   Ο αρχηγός αποστολής της EUPOL AFGHANISTAN είναι υπεύθυνος για τον έλεγχο της πειθαρχίας του προσωπικού της EUPOL AFGHANISTAN. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
   6.   Η Δημοκρατία της Κροατίας ορίζει σημείο επαφής για το εθνικό σώμα (NPC) προκειμένου να εκπροσωπεί το εθνικό της σώμα στην EUPOL AFGHANISTAN. Το NPC αναφέρει στον αρχηγό αποστολής της EUPOL AFGHANISTAN για εθνικά θέματα και είναι υπεύθυνο για την καθημερινή πειθαρχία του σώματος.
   7.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση, κατόπιν διαβουλεύσεων με τη Δημοκρατία της Κροατίας, εφόσον η Δημοκρατία της Κροατίας εξακολουθεί να συνεισφέρει στην EUPOL AFGHANISTAN κατά την ημερομηνία τερματισμού της επιχείρησης.
   Άρθρο 5
   Χρηματοδοτικές πτυχές
   1.   Η Δημοκρατία της Κροατίας αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός από τα έξοδα που περιλαμβάνονται στην κοινή χρηματοδότηση σύμφωνα με τα οριζόμενα στον προϋπολογισμό λειτουργίας της επιχείρησης.
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το Αφγανιστάν, η Δημοκρατία της Κροατίας, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς της αποστολής, εφόσον υπάρχει, όπως αναφέρεται στο άρθρο 2 παράγραφος 1 της παρούσας συμφωνίας.
   Άρθρο 6
   Συνεισφορά στον προϋπολογισμό λειτουργίας
   Δεδομένου ότι η συμμετοχή της Δημοκρατίας της Κροατίας αποτελεί σημαντική συμβολή που έχει θεμελιώδη σημασία για την επιχείρηση, η Δημοκρατία της Κροατίας απαλλάσσεται από συνεισφορές στον προϋπολογισμό λειτουργίας της EUPOL AFGHANISTAN.
   Άρθρο 7
   Ρυθμίσεις για την εφαρμογή της παρούσας συμφωνίας
   Ο Γενικός Γραμματέας/Ύπατος Εκπρόσωπος και οι αρμόδιες αρχές της Δημοκρατίας της Κροατίας προβαίνουν σε κάθε αναγκαία τεχνική και διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 8
   Μη συμμόρφωση
   Σε περίπτωση που ένα μέρος δεν συμβιβάζεται στις υποχρεώσεις του, όπως ορίζονται στην παρούσα συμφωνία, το άλλο μέρος έχει το δικαίωμα να καταγγείλει εγγράφως την παρούσα συμφωνία με προειδοποίηση ενός μηνός διά της διπλωματικής οδού.
   Άρθρο 9
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 10
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός αφ’ ής τα μέρη έχουν κοινοποιήσει εκατέρωθεν, διά της διπλωματικής οδού, την ολοκλήρωση των αναγκαίων, για τον σκοπό αυτό, εσωτερικών διαδικασιών τους.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία παραμένει σε ισχύ καθόσον διαρκεί η συνεισφορά της Δημοκρατίας της Κροατίας στην επιχείρηση.

      Έγινε στο Brdo pri Kranju, στις τέσσερις Οκτωβρίου δύο χιλιάδες επτά, στην αγγλική γλώσσα σε δύο αντίγραφα.

            Για την Ευρωπαϊκή Ένωση

            Για τη Δημοκρατία της Κροατίας

      (1)  ΕΕ L 139 της 31.5.2007, σ. 33.

      (2)  ΕΕ L 101 της 11.4.2001, σ. 1. Απόφαση όπως τροποποιήθηκε τελευταία με την απόφαση 2007/438/ΕΚ (ΕΕ L 164 της 26.6.2007, σ. 24).

      (3)  ΕΕ L 116 της 29.4.2006, σ. 74.
   ΠΑΡΑΡΤΗΜΑ
   Δηλώσεις
   Σχετικά με το άρθρο 2 παράγραφοι 4 και 5
   ΔΗΛΩΣΗ ΤΩΝ ΚΡΑΤΩΝ ΜΕΛΩΝ ΤΗΣ ΕΕ
   «Τα κράτη μέλη της ΕΕ, τα οποία εφαρμόζουν την κοινή δράση 2007/369/ΚΕΠΠΑ, της 30ής Μαΐου 2007, σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN), θα προσπαθούν, στο βαθμό που τους επιτρέπει η εσωτερική έννομη τάξη τους, να παραιτούνται κατά το δυνατόν από τις τυχόν αξιώσεις τους κατά της Δημοκρατίας της Κροατίας, για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την EUPOL AFGHANISTAN, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό της Δημοκρατίας της Κροατίας κατά την εκτέλεση των καθηκόντων του σε σχέση με την EUPOL AFGHANISTAN, εκτός από περίπτωση βαρείας αμέλειας ή δόλου,

               —

               ή ήταν αποτέλεσμα της χρήσης περιουσιακών στοιχείων της Δημοκρατίας της Κροατίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της EUPOL AFGHANISTAN από τη Δημοκρατία της Κροατίας, το οποίο χρησιμοποιεί τα συγκεκριμένα περιουσιακά στοιχεία.»

         ΔΗΛΩΣΗ ΤΗΣ ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ
   «Η Δημοκρατία της Κροατίας, η οποία εφαρμόζει την κοινή δράση 2007/369/ΚΕΠΠΑ, της 30ής Μαΐου 2007, σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) θα προσπαθεί, στο βαθμό που της επιτρέπει η εσωτερική έννομη τάξη της, να παραιτείται κατά το δυνατόν από τις τυχόν αξιώσεις της καθ’ οιουδήποτε άλλου κράτους που συμμετέχει στην EUPOL AFGHANISTAN, για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων της που χρησιμοποιούνται από την EUPOL AFGHANISTAN, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό κατά την εκτέλεση των καθηκόντων του σε σχέση με την EUPOL AFGHANISTAN, εκτός από περίπτωση βαρείας αμέλειας ή δόλου,

               —

               ή ήταν αποτέλεσμα της χρήσης περιουσιακών στοιχείων των κρατών που συμμετέχουν στην EUPOL AFGHANISTAN, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της EUPOL AFGHANISTAN, το οποίο χρησιμοποιεί τα συγκεκριμένα περιουσιακά στοιχεία.»


title: Απόφαση 2007/845/ΔΕΥ του Συμβουλίου, της 6ης Δεκεμβρίου 2007 , σχετικά με τη συνεργασία των υπηρεσιών ανάκτησης περιουσιακών στοιχείων στα κράτη μέλη προς ανίχνευση και εντοπισμό προϊόντων εγκλήματος ή άλλων συναφών περιουσιακών στοιχείων

text:
               18.12.2007

               EL

               Επίσημη Εφημερίδα της Ευρωπαϊκής Ένωσης

               L 332/103

      ΑΠΌΦΑΣΗ 2007/845/ΔΕΥ ΤΟΥ ΣΥΜΒΟΥΛΊΟΥ

   της 6ης Δεκεμβρίου 2007
   σχετικά με τη συνεργασία των υπηρεσιών ανάκτησης περιουσιακών στοιχείων στα κράτη μέλη προς ανίχνευση και εντοπισμό προϊόντων εγκλήματος ή άλλων συναφών περιουσιακών στοιχείων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1 στοιχεία α) και β) και το άρθρο 34 παράγραφος 2 στοιχείο γ),
   την πρωτοβουλία της Δημοκρατίας της Αυστρίας, του Βασιλείου του Βελγίου και της Δημοκρατίας της Φινλανδίας,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το βασικό κίνητρο του διασυνοριακού οργανωμένου εγκλήματος είναι το κέρδος, που αποτελεί το έναυσμα για τη διάπραξη περαιτέρω εγκληματικών πράξεων με σκοπό την απόκτηση ακόμη περισσοτέρων κερδών. Συνεπώς, οι υπηρεσίες επιβολής του νόμου πρέπει να έχουν τις αναγκαίες ικανότητες προκειμένου να ερευνούν και να αναλύουν τα ίχνη χρηματοπιστωτικών πράξεων που προέρχονται από εγκληματική δραστηριότητα. Προϋπόθεση της αποτελεσματικής καταπολέμησης του οργανωμένου εγκλήματος είναι η ταχεία ανταλλαγή των πληροφοριών μεταξύ των κρατών μελών της Ευρωπαϊκής Ένωσης, οι οποίες μπορούν να οδηγήσουν στον εντοπισμό και την κατάσχεση των προϊόντων εγκλήματος ή άλλων περιουσιακών στοιχείων που ανήκουν σε εγκληματίες.

               (2)

               Το Συμβούλιο έχει εκδώσει την απόφαση-πλαίσιο 2003/577/ΔΕΥ, της 22ας Ιουλίου 2003, σχετικά με την εκτέλεση των αποφάσεων δέσμευσης περιουσιακών ή αποδεικτικών στοιχείων στην Ευρωπαϊκή Ένωση (2), και την απόφαση-πλαίσιο 2005/212/ΔΕΥ, της 24ης Φεβρουαρίου 2005, για τη δήμευση των προϊόντων, οργάνων και περιουσιακών στοιχείων του εγκλήματος (3), οι οποίες αφορούν ορισμένες πτυχές της δικαστικής συνεργασίας σε ποινικά θέματα στον τομέα της δέσμευσης και της κατάσχεσης προϊόντων, οργάνων και άλλων περιουσιακών στοιχείων του εγκλήματος.

               (3)

               Είναι απαραίτητο να υπάρχει στενή συνεργασία μεταξύ των αρμοδίων αρχών των κρατών μελών, των οποίων έργο είναι η ανίχνευση των προϊόντων παράνομων δραστηριοτήτων και άλλων περιουσιακών στοιχείων που ενδέχεται να αποτελέσουν αντικείμενο κατάσχεσης και να ληφθούν μέτρα που θα επιτρέψουν την απευθείας επικοινωνία μεταξύ των αρχών αυτών.

               (4)

               Για το σκοπό αυτόν, τα κράτη μέλη θα πρέπει να συγκροτήσουν υπηρεσίες ανάκτησης περιουσιακών στοιχείων με αρμοδιότητες στους τομείς αυτούς και να διασφαλίσουν ότι οι υπηρεσίες αυτές μπορούν να ανταλλάσσουν πληροφορίες ταχέως.

               (5)

               Το δίκτυο CARIN (δίκτυο του Camden που συνδέει τις υπηρεσίες ανάκτησης των περιουσιακών στοιχείων το οποίο συγκροτήθηκε στη Χάγη στις 22 και 23 Σεπτεμβρίου 2004 από την Αυστρία, το Βέλγιο, τη Γερμανία, την Ιρλανδία, τις Κάτω Χώρες και το Ηνωμένο Βασίλειο, αποτελεί ήδη ένα παγκόσμιο δίκτυο επαγγελματιών και ειδικών που αποσκοπεί να ενισχύσει την αμοιβαία γνώση των μεθόδων και τεχνικών στον τομέα της διασυνοριακής ανίχνευσης, δέσμευσης, κατάσχεσης και δήμευσης των προϊόντων και άλλων περιουσιακών στοιχείων του εγκλήματος. Η απόφαση αυτή θα συμπληρώσει το δίκτυο CARIN αποτελώντας τη νομική βάση για την ανταλλαγή πληροφοριών μεταξύ των υπηρεσιών ανάκτησης περιουσιακών στοιχείων όλων των κρατών μελών.

               (6)

               Η Επιτροπή, στην ανακοίνωσή της προς το Συμβούλιο και το Ευρωπαϊκό Κοινοβούλιο —«Το πρόγραμμα της Χάγης: Δέκα προτεραιότητες για την επόμενη πενταετία»— υποστήριξε ότι πρέπει να ενισχυθούν τα μέσα για την αντιμετώπιση των οικονομικών πτυχών του οργανωμένου εγκλήματος, μεταξύ άλλων με την προώθηση και δημιουργία μονάδων πληροφοριών για τα έσοδα από τις εγκληματικές δραστηριότητες στα κράτη μέλη της ΕΕ.

               (7)

               Η συνεργασία μεταξύ των υπηρεσιών ανάκτησης περιουσιακών στοιχείων και μεταξύ των υπηρεσιών ανάκτησης περιουσιακών στοιχείων και άλλων υπηρεσιών επιφορτισμένων να διευκολύνουν την ανίχνευση και τον εντοπισμό προϊόντων εγκλήματος πραγματοποιείται με βάση τις διαδικασίες και τις προθεσμίες που προβλέπει η απόφαση-πλαίσιο 2006/960/ΔΕΥ του Συμβουλίου, της 18ης Δεκεμβρίου 2006, για την απλούστευση της ανταλλαγής πληροφοριών και στοιχείων μεταξύ των αρχών επιβολής του νόμου των κρατών μελών της Ευρωπαϊκής Ένωσης (4), καθώς και με βάση τους λόγους άρνησης που αυτή περιέχει.

               (8)

               Η παρούσα απόφαση δεν θίγει τις ρυθμίσεις συνεργασίας που ορίζονται με την απόφαση 2000/642/ΔΕΥ του Συμβουλίου, της 17ης Οκτωβρίου 2000, σχετικά με ρυθμίσεις για τη συνεργασία μεταξύ των Μονάδων Χρηματοοικονομικών Πληροφοριών των κρατών μελών όσον αφορά την ανταλλαγή πληροφοριών (5), ούτε τις υπάρχουσες ρυθμίσεις για την αστυνομική συνεργασία,

         ΑΠΟΦΑΣΙΖΕΙ ΤΑ ΕΞΗΣ:
   Άρθρο 1
   Υπηρεσίες ανάκτησης περιουσιακών στοιχείων
   1.   Κάθε κράτος μέλος συγκροτεί ή ορίζει μια εθνική υπηρεσία ανάκτησης περιουσιακών στοιχείων, η οποία αναλαμβάνει να διευκολύνει την ανίχνευση και τον εντοπισμό προϊόντων και άλλων περιουσιακών στοιχείων του εγκλήματος τα οποία ενδέχεται να αποτελέσουν αντικείμενο εντολής από αρμόδια δικαστική αρχή για δέσμευση ή κατάσχεση ή για δήμευση σε ποινικές ή, εφόσον επιτρέπεται εκ της εθνικής νομοθεσίας του οικείου κράτους μέλους, αστικές διαδικασίες.
   2.   Με την επιφύλαξη της παραγράφου 1, ένα κράτος μπορεί, σύμφωνα με το εθνικό του δίκαιο, να συγκροτήσει ή να ορίσει δύο υπηρεσίες ανάκτησης περιουσιακών στοιχείων. Όταν ένα κράτος μέλος έχει περισσότερες από δύο υπηρεσίες επιφορτισμένες να διευκολύνουν την ανίχνευση και τον εντοπισμό προϊόντων εγκλήματος, το πολύ δύο υπηρεσίες ανάκτησης περιουσιακών στοιχείων ορίζονται ως σημεία επαφής.
   3.   Κάθε κράτος μέλος υποδεικνύει την ή τις υπηρεσίες που αποτελούν εθνικές υπηρεσίες ανάκτησης περιουσιακών στοιχείων κατά την έννοια του παρόντος άρθρου. Τα κράτη μέλη κοινοποιούν εγγράφως αυτήν την πληροφορία και κάθε μετέπειτα τροποποίηση στη Γενική Γραμματεία του Συμβουλίου. Αυτό δεν εμποδίζει άλλες υπηρεσίες οι οποίες έχουν αναλάβει τη διευκόλυνση της ανίχνευσης και του εντοπισμού προϊόντων του εγκλήματος να ανταλλάσσουν πληροφορίες δυνάμει των άρθρων 3 και 4 με υπηρεσίες ανάκτησης περιουσιακών στοιχείων άλλων κρατών μελών.
   Άρθρο 2
   Συνεργασία ανάμεσα στις υπηρεσίες ανάκτησης περιουσιακών στοιχείων
   1.   Τα κράτη μέλη μεριμνούν ώστε οι οικείες υπηρεσίες ανάκτησης περιουσιακών στοιχείων να συνεργάζονται μεταξύ τους για τους σκοπούς του άρθρου 1 παράγραφος 1, ανταλλάσσοντας πληροφορίες και βέλτιστες πρακτικές, κατόπιν αιτήσεως αλλά και αυθορμήτως.
   2.   Τα κράτη μέλη μεριμνούν ώστε η συνεργασία αυτή να μην εμποδίζεται από το καθεστώς των υπηρεσιών ανάκτησης περιουσιακών στοιχείων, βάσει της εθνικής νομοθεσίας, ασχέτως αν αποτελούν τμήμα διοικητικής, αστυνομικής ή δικαστικής αρχής.
   Άρθρο 3
   Ανταλλαγή πληροφοριών μεταξύ υπηρεσιών ανάκτησης περιουσιακών στοιχείων κατόπιν αιτήσεως
   1.   Οι υπηρεσίες ανάκτησης περιουσιακών στοιχείων των κρατών μελών, ή άλλες αρχές σε ένα κράτος μέλος επιφορτισμένες να διευκολύνουν την ανίχνευση και τον εντοπισμό προϊόντων εγκλήματος, δύνανται να υποβάλλουν σε υπηρεσία ανάκτησης περιουσιακών στοιχείων άλλου κράτους μέλους αιτήσεις πληροφοριών για σκοπό οριζόμενο στο άρθρο 1 παράγραφος 1. Προς τούτο, βασίζονται στην απόφαση-πλαίσιο 2006/960/ΔΕΥ και στους κανόνες που θεσπίζονται κατά την εφαρμογή της.
   2.   Κατά τη συμπλήρωση του εντύπου που προβλέπεται από την απόφαση-πλαίσιο 2006/960/ΔΕΥ, η αιτούσα υπηρεσία ανάκτησης περιουσιακών στοιχείων προσδιορίζει το αντικείμενο της αίτησης, τους λόγους υποβολής της και τη φύση των διαδικασιών. Δίνει όσο το δυνατόν ακριβέστερες ενδείξεις σχετικά με τα συγκεκριμένα ή αναζητούμενα περιουσιακά στοιχεία (τραπεζικούς λογαριασμούς, ακίνητα, αυτοκίνητα, σκάφη αναψυχής και άλλα αγαθά μεγάλης αξίας) ή/και σχετικά με τα φυσικά ή νομικά πρόσωπα που φέρονται ως ενεχόμενα στην υπόθεση (λόγου χάρη ονόματα, διευθύνσεις, ημερομηνίες και τόπους γεννήσεως, ημερομηνία καταχώρισης στο μητρώο, μετόχους, έδρα).
   Άρθρο 4
   Αυθόρμητη ανταλλαγή πληροφοριών μεταξύ των υπηρεσιών ανάκτησης περιουσιακών στοιχείων
   1.   Οι υπηρεσίες ανάκτησης περιουσιακών στοιχείων ή άλλες αρχές επιφορτισμένες να διευκολύνουν την ανίχνευση και τον εντοπισμό προϊόντων εγκλήματος, μπορούν, εντός των ορίων της εθνικής νομοθεσίας και χωρίς υποβολή σχετικής αίτησης, να ανταλλάσσουν πληροφορίες τις οποίες θεωρούν απαραίτητες για την εκτέλεση των καθηκόντων άλλης υπηρεσίας ανάκτησης περιουσιακών στοιχείων σύμφωνα με τους στόχους της παρούσας απόφασης οι οποίοι ορίζονται στο άρθρο 1 παράγραφος 1.
   2.   Οι διατάξεις του άρθρου 3 εφαρμόζονται κατ’ αναλογίαν στην ανταλλαγή πληροφοριών δυνάμει του παρόντος άρθρου.
   Άρθρο 5
   Προστασία των δεδομένων
   1.   Κάθε κράτος μέλος διασφαλίζει ότι οι κανόνες περί προστασίας των δεδομένων εφαρμόζονται επίσης κατά τη διαδικασία ανταλλαγής πληροφοριών και στοιχείων που προβλέπεται από την παρούσα οδηγία.
   2.   Η χρήση των πληροφοριών που ανταλλάσσονται, απευθείας ή διμερώς, δυνάμει της παρούσας απόφασης διέπεται από τις εθνικές διατάξεις περί προστασίας των δεδομένων οι οποίες ισχύουν στο κράτος μέλος που παραλαμβάνει τις πληροφορίες, όπου οι πληροφορίες αποτελούν αντικείμενο των ίδιων κανόνων προστασίας των δεδομένων, ως εάν είχαν συγκεντρωθεί στο κράτος μέλος που παραλαμβάνει τις πληροφορίες. Τα δεδομένα προσωπικού χαρακτήρα τα οποία υποβάλλονται σε επεξεργασία στο πλαίσιο της εφαρμογής της παρούσας απόφασης προστατεύονται σύμφωνα με τη σύμβαση του Συμβουλίου της Ευρώπης της 28ης Ιανουαρίου 1981 για την προστασία του ατόμου όσον αφορά την αυτοματοποιημένη επεξεργασία δεδομένων προσωπικού χαρακτήρα και, για όσα κράτη μέλη το έχουν επικυρώσει, σύμφωνα με το πρόσθετο πρωτόκολλο της 8ης Νοεμβρίου 2001 στην εν λόγω σύμβαση, σχετικά με τις ελεγκτικές αρχές και τις διασυνοριακές διαβιβάσεις δεδομένων. Είναι επίσης σκόπιμο να ληφθούν υπόψη οι βασικές αρχές της σύστασης αριθ. R(87) 15 του Συμβουλίου της Ευρώπης για τη χρήση των δεδομένων προσωπικού χαρακτήρα από την αστυνομία, στις περιπτώσεις κατά τις οποίες οι αρχές επιβολής του νόμου χειρίζονται δεδομένα προσωπικού χαρακτήρα που παρέλαβαν δυνάμει της παρούσας αποφάσεως.
   Άρθρο 6
   Ανταλλαγή βέλτιστων πρακτικών
   Τα κράτη μέλη διασφαλίζουν ότι οι υπηρεσίες ανάκτησης περιουσιακών στοιχείων ανταλλάσσουν βέλτιστες πρακτικές σε συνάρτηση με τη βελτίωση της αποτελεσματικότητας των προσπαθειών των κρατών μελών για την ανίχνευση και τον εντοπισμό προϊόντων του εγκλήματος και άλλων συναφών περιουσιακών στοιχείων, που μπορούν να αποτελέσουν αντικείμενο εντολής δέσμευσης, κατάσχεσης ή δήμευσης από την αρμόδια δικαστική αρχή.
   Άρθρο 7
   Σχέσεις με τις ισχύουσες διατάξεις στον τομέα της συνεργασίας
   Η παρούσα απόφαση δεν θίγει τις υποχρεώσεις που απορρέουν από τις νομοθετικές πράξεις της Ευρωπαϊκής Ένωσης για την αμοιβαία δικαστική συνδρομή ή την αμοιβαία αναγνώριση ποινικών αποφάσεων, από διμερείς ή πολυμερείς συμφωνίες ή διακανονισμούς μεταξύ των κρατών μελών και τρίτων χωρών περί αμοιβαίας δικαστικής συνδρομής, από την απόφαση 2000/642/ΔΕΥ και από την απόφαση-πλαίσιο 2006/960/ΔΕΥ.
   Άρθρο 8
   Συμμόρφωση
   1.   Τα κράτη μέλη διασφαλίζουν ότι είναι σε θέση να συνεργασθούν πλήρως, σύμφωνα με τις διατάξεις της παρούσας απόφασης, το αργότερο στις 18 Δεκεμβρίου 2008. Την ίδια ημερομηνία τα κράτη μέλη διαβιβάζουν στη Γενική Γραμματεία του Συμβουλίου και στην Επιτροπή το κείμενο τυχόν διατάξεων της εθνικής τους νομοθεσίας που τους επιτρέπουν να συμμορφωθούν με τις υποχρεώσεις που τους επιβάλλονται δυνάμει της παρούσας απόφασης.
   2.   Εφόσον τα κράτη μέλη δεν έχουν ακόμη εφαρμόσει την απόφαση-πλαίσιο 2006/960/ΔΕΥ, οι αναφορές της παρούσας απόφασης στην απόφαση-πλαίσιο νοούνται ως αναφορές στις εφαρμοστέες νομοθετικές πράξεις για την αστυνομική συνεργασία μεταξύ των ενδιαφερόμενων κρατών μελών.
   3.   Έως τις 18 Δεκεμβρίου 2010 το Συμβούλιο αξιολογεί κατά πόσον τα κράτη μέλη συμμορφώθηκαν με την παρούσα απόφαση βάσει εκθέσεως της Επιτροπής.
   Άρθρο 9
   Εφαρμογή
   Η παρούσα απόφαση παράγει αποτελέσματα την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Δεκεμβρίου 2007.

            Για το Συμβούλιο

            Ο Πρόεδρος

         A. COSTA

      (1)  Γνώμη της 12ης Δεκεμβρίου 2006 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 196 της 2.8.2003, σ. 45.

      (3)  ΕΕ L 68 της 15.3.2005, σ. 49.

      (4)  ΕΕ L 386 της 29.12.2006, σ. 89.

      (5)  ΕΕ L 271 της 24.10.2000, σ. 4.


title: 2013/454/ΕΕ: Απόφαση του Συμβουλίου, της 22ας Ιουλίου 2013 , για την τροποποίηση της απόφασης 2000/125/ΕΚ για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα ( «παράλληλη συμφωνία» )

text:
               14.9.2013

               EL

               Επίσημη Εφημερίδα της Ευρωπαϊκής Ένωσης

               L 245/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιουλίου 2013
   για την τροποποίηση της απόφασης 2000/125/ΕΚ για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»)
   (2013/454/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (1), η Ένωση προσεχώρησε στην παράλληλη συμφωνία, στο πλαίσιο της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ).

               (2)

               Οι αλλαγές των Συνθηκών επί των οποίων θεμελιώνεται η Ένωση πραγματοποιήθηκαν μετά την έκδοση της απόφασης 2000/125/ΕΚ. Η Συνθήκη για τη λειτουργία της Ευρωπαϊκής Ένωσης μετέβαλε ουσιαστικά την ακολουθητέα διαδικασία για τη σύναψη συμφωνιών μεταξύ της Ένωσης και των διεθνών οργανισμών και κατέστησε αναγκαία την προσαρμογή της απόφασης 2000/125/ΕΚ στις νέες διαδικασίες.

               (3)

               Η διαδικασία για τον καθορισμό της θέσης που πρέπει να υιοθετηθεί εξ ονόματος της Ένωσης στα Ηνωμένα Έθνη σχετικά με τη θέσπιση κανονισμών της ΟΕΕ/ΗΕ ή τροποποιήσεων κανονισμών της ΟΕΕ/ΗΕ θα πρέπει να προσαρμοσθεί στις νέες διαδικασίες που ορίζει το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               (4)

               Είναι σκόπιμο η διαδικασία για τη θέσπιση προταθεισών τροποποιήσεων της παράλληλης συμφωνίας που υποβάλλει η Ένωση, καθώς και η απόφαση περί προβολής αντιρρήσεων σε προταθείσα τροποποίηση, να είναι ίδια με τη διαδικασία προσχώρησης σε διεθνείς συμφωνίες.

               (5)

               Ως εκ τούτου, η απόφαση 2000/125/ΕΚ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2000/125/ΕΚ τροποποιείται ως εξής:

               1)

               Το άρθρο 5 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Η Ένωση ψηφίζει υπέρ της κατάρτισης οιουδήποτε σχεδίου παγκόσμιου τεχνικού κανονισμού ή σχεδίου τροποποίησης τέτοιου κανονισμού, εάν το σχέδιο έχει εγκριθεί σύμφωνα με τη διαδικασία που ορίζεται στο άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ).».

                           β)

                           Η παράγραφος 3 αντικαθίσταται από το ακόλουθο κείμενο:
                           «3.   Η θέση της Ένωσης όσον αφορά τη συμπερίληψη και την επιβεβαίωση της συμπερίληψης των υποψήφιων τεχνικών κανονισμών στην αντίστοιχη επιτομή, καθώς και σχετικά με την επίλυση προβλημάτων μεταξύ των συμβαλλόμενων μερών, διαμορφώνεται σύμφωνα με τη διαδικασία που ορίζει το άρθρο 218 παράγραφος 9 της ΣΛΕΕ.».

               2)

               Το άρθρο 6 αντικαθίσταται από το ακόλουθο κείμενο:
               «Άρθρο 6
               1.   Η Ένωση ψηφίζει υπέρ προταθείσας τροποποίησης της παράλληλης συμφωνίας στις περιπτώσεις όπου η προταθείσα τροποποίηση έχει εγκριθεί σύμφωνα με τη διαδικασία που ορίζεται στο άρθρο 218 παράγραφος 6 στοιχείο α) της ΣΛΕΕ.
               Εφόσον η διαδικασία αυτή δεν έχει ολοκληρωθεί εγκαίρως προτού πραγματοποιηθεί η ψηφοφορία, η Ένωση ψηφίζει εναντίον της τροποποίησης.
               2.   Η απόφαση περί προβολής ή μη αντιρρήσεων σε προταθείσα τροποποίηση της παράλληλης συμφωνίας, που υποστηρίζεται από άλλο συμβαλλόμενο μέρος, λαμβάνεται σύμφωνα με τη διαδικασία που ορίζεται στο άρθρο 218 παράγραφος 6 στοιχείο α) της ΣΛΕΕ.».

         Άρθρο 2
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Ιουλίου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 35 της 10.2.2000, σ. 12.


title: Αίτηση υπεράσπισης της ασυλίας του Umberto Bossi Απόφαση του Ευρωπαϊκού Κοινοβουλίου της 5ης Μαΐου 2009 σχετικά με την αίτηση υπεράσπισης των προνομίων και ασυλιών που υπέβαλε ο Umberto Bossi (2009/2020(IMM))

text:
               5.8.2010

               EL

               Επίσημη Εφημερίδα της Ευρωπαϊκής Ένωσης

               CE 212/125

         Τρίτη, 5 Μαΐου 2009Αίτηση υπεράσπισης της ασυλίας του Umberto Bossi
   P6_TA(2009)0338
   Απόφαση του Ευρωπαϊκού Κοινοβουλίου της 5ης Μαΐου 2009 σχετικά με την αίτηση υπεράσπισης των προνομίων και ασυλιών που υπέβαλε ο Umberto Bossi (2009/2020(IMM))
   2010/C 212 E/22

      Το Ευρωπαϊκό Κοινοβούλιο,
   έχοντας υπόψη την αίτηση του Umberto Bossi για την υπεράσπιση της ασυλίας του σε συνάρτηση με έρευνα που διενεργεί η Εισαγγελία του Περιφερειακού Δικαστηρίου Verbania, η οποία υπεβλήθη στις 19 Φεβρουαρίου 2009, και η οποία ανακοινώθηκε σε συνεδρίαση της ολομέλειας στις 9 Μαρτίου 2009,
   έχοντας υπόψη τα άρθρα 9 και 10 του Πρωτοκόλλου περί Προνομίων και Ασυλιών των Ευρωπαϊκών Κοινοτήτων της 8ης Απριλίου 1965, και το άρθρο 6, παράγραφος 2, της Πράξης σχετικά με την εκλογή των μελών του Ευρωπαϊκού Κοινοβουλίου με άμεση και καθολική ψηφοφορία, της 20ής Σεπτεμβρίου 1976,
   έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964, στις 10 Ιουλίου 1986 και 21 Οκτωβρίου 2008 (1),
   έχοντας υπόψη το άρθρο 6, παράγραφος 3, και το άρθρο 7 του Κανονισμού του,
   έχοντας υπόψη την έκθεση της Επιτροπής Νομικών Θεμάτων (A6-0269/2009),

               1.

               αποφασίζει να υπερασπίσει την ασυλία και τα προνόμια του Umberto Bossi·

               2.

               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στις αρμόδιες αρχές της Ιταλικής Δημοκρατίας.

      (1)  Υπόθεση 101/63, Wagner κατά Fohrmann και Krier Συλλ.1964, σ. 195, υπόθεση 149/85 Wybot κατά Faure και άλλων Συλλογή 1986, σελ. 2391 και συνεκδικασθείσες υποθέσεις C-200/07 και C-201/07 Marra κατά De Gregorio και Clemente, που δεν έχουν ακόμη δημοσιευθεί στη Συλλογή.


Avis juridique important

|

31996D0745

Απόφαση του Συμβουλίου της 20ής Δεκεμβρίου 1996 για την παράταση της κοινής δράσης 95/545/ΚΕΠΠΑ όσον αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη

Επίσημη Εφημερίδα αριθ. L 340 της 30/12/1996 σ. 0003 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την παράταση της κοινής δράσης 95/545/ΚΕΠΠΑ όσον αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (96/745/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Ι.3,την κοινή δράση 95/545/ΚΕΠΠΑ που ενέκρινε το Συμβούλιο στις 11 Δεκεμβρίου 1995 (1),Εκτιμώντας:ότι στο πλαίσιο του διετούς σταθεροποιητικού προγράμματος ειρήνευσης απαιτείται να συνεχισθεί η υποστήριξη της Ευρωπαϊκής Ένωσης προς την Ανώτατο Αντιπρόσωπο που προβλέπεται στο σημείο 1 της κοινής δράσης 7ότι η κοινή δράση 95/545/ΚΕΠΠΑ πρέπει συνεπώς να παραταθεί,ΕΛΑΒΕ ΤΗΝ ΑΚΟΛΟΥΘΗ ΑΠΟΦΑΣΗ:Άρθρο 1Η κοινή δράση 95/545/ΚΕΠΠΑ παρατείνεται μέχρι τις 31 Δεκεμβρίου 1998.Άρθρο 2Η απόφαση αυτή ισχύει από την ημερομηνία της έκδοσής της.Άρθρο 3Η απόφαση αυτή δημοσιεύεται στην Επίσημη Εφημερίδα.Βρυξέλλες, 20 Δεκεμβρίου 1996.Για το ΣυμβούλιοΟ ΠρόεδροςS. BARRETT(1) ΕΕ αριθ. L 309 της 21. 12. 1995, σ. 2.